da da da de da da da en en da da da da da sv da da da da da da da da da da sv da da da da da da da da sv da da da da da da da da da sv da da da da da da da da da da da sv da da da da da da da da da da sv da da da da da da da da da en da da da da da da da da da sv da da da da da da de da sv da da da da da da da da da da sv da da da da da da da da da da da da da da de da da da da da da da sv en en nl nl da en da de de en en nl en en nl nl sv en da de de en en nl en en nl sv en da de de en en nl en en sv nl da en da de da en en nl en en nl sv en da da da en en nl en en nl nl sv en da da da en en nl en en nl nl sv en da de de en en nl en en nl nl da en da de de en en nl en en nl nl da en da de de en en nl en en nl nl sv en da de nl it sv da da en id da da nn sl da id fr en da de en da
Bloggen om Danmark, Danskerne og Danskheden
Glædelig jul: We shall overcome
Udgivet den 23. december 2016 af admin
Og så er det jul – endnu et år er gået. Desværre er der ikke meget, der er blevet hverken lysere, varmere (hvis man ser bort fra effekten af klimaforandringerne) eller bedre for de 99% af befolkningen, og det gælder både i Danmark og i resten af verden. Tværtimod er alt blevet værre for alle andre end den ene procents top-overklasse.
Årets julesang må – med det ret naive håb om at 2017 bliver bedre – derfor være ”We shall overcome”.
Den vil dog næppe blive sunget omkring noget juletræ. Men pyt med det. Julens ånd ligger også sjældent i den forbrugerisme, der pakkes ind i glittet papir og lægger under det grønne træ.
Julens ånd handler derimod om, hvordan vi møder vores medmennesker, både dem vi kender og dem vi ikke kender. Giver vi af vores overskud (hvis vi har det)? Eller beholder vi grådigt det hele med tanke på os selv?
Et etisk spørgsmål, der definerer, hvem vi er – og som ikke kun gælder, når kalenderen viser december, men gælder og tæller hele året. For hensyn og rummelighed og solidaritet burde være i sæson hele året rundt. Det er det ikke pt.
Men: God Jul og Godt Nytår – og på gensyn, når Dronningens og statsministerens taler skal anmeldes til nytår.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Etik & Filosofi, Hverdagsliv i Danmark, Tro & Højtider | Tagget årets julesang, etisk spørgsmål, God Jul, godt nytår, jul, Julens ånd, medmenneskelighed, We shall overcome | Skriv et svar
Vejen tilbage til 1800-tallets elendighed
Udgivet den 29. september 2016 af admin
Efteråret er kommet med regn og rusk … og om to dage træder kontanthjælpsloftet i kraft. Det kontanthjælpsloft, som vil føre tusindvis af danskere og danske børn direkte ned i fattigdom.
Som Danmarksbloggen ser det, er det nytteløst at tro, at man kan få den nuværende blå-sorte regering til at droppe kontanthjælpsloftet, som blot er et led i en plan om at gøre Danmark så ulige, at vi igen havner i 1800-tallets klasse-samfund og elendighed.
Det er sådan et forfærdeligt junglesamfund uden rettigheder, uden hjælp, uden velfærd. Et samfund, hvor en lille gruppe lever i vild luksus, mens dem, som har et arbejde er bange for at miste det – og derfor sparker nedad mod dem, som er udenfor, fordi de er arbejdsløse, syge, gamle eller på anden måde udsatte.
Et samfund, som vi skal undgå. DERFOR skal vi forpligte de røde partier på at droppe kontanthjælpsloftet og de andre ordninger, der viser den gale retning. De er også med allerede – altså på nær Socialdemokratiet. SÅ skal det virkelig batte noget – det som vi gør, alle os der vil tryghed, solidaritet og velfærd – så er det Socialdemokratiet, der om nødvendigt skal presses til medmenneskelighed.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Hverdagsliv i Danmark, Politik | Tagget 1800-tallet, elendighed, fattigdom, junglesamfund, klassesamfund, kontanthjælpsloft, medmenneskelighed, Socialdemokratiet | Skriv et svar
Desværre: V-medmenneskelighed var en and
Udgivet den 26. april 2016 af admin
Det lod som en and – og det var det også. For selvfølgelig findes der ikke en Venstre-minister, som mener, at skattelettelserne i efteråret var en dårlig idé  – og at pengene hellere skulle være brugt på velfærd.
Det var ellers, hvad man kunne tro, når man læste aviserne sent i går aftes.
Men en kronik i tirsdagens udgave af Børsen skrevet af skatteminister Karsten Lauritzen handler nemlig ikke – som det ellers var vinklet af Børsen – om at sætte mennesket først og pengene sidst. Men om det sædvanlige Venstre-plidder-pladder omkring, hvorfor det er godt for Danmark, når de rige bliver rigere og de fattige fattigere.
Danmarksbloggen havde ellers lige et kort øjeblik håbet på bare lidt anstændighed hos Venstre – men nej. Det eneste gode, der kom ud af hele miseren, var at den igen udstillede uenigheden i blå blok.
For naturligvis var Liberal Alliance hurtigt oppe af ormegården og markere, at skattelettelser er der plads til – mens Dansk Folkparti var ligeså hurtige til at markere det modsatte standpunkt.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Politik | Tagget anstændighed, Karsten Lauritzen, medmenneskelighed, skattelettelser, skatteminister, Venstre | Skriv et svar
Folkekirkens dna er medmenneskeligheden
Udgivet den 29. februar 2016 af admin
Et flertal af danskerne vil adskille stat og folkekirke. De mener ikke, at én enkelt kirke skal have fortrinsret i Danmark.
Se mere her: http://www.dr.dk/nyheder/kultur/tro/ny-maaling-flertal-vil-adskille-stat-og-kirke
Holdningen er helt i tråd med den voksende sekularisme og omsiggribende egoisme. MEN den er også en udtryk for en stor historieløshed og uvidenhed om folkekirkens rolle som samlende element i det danske samfund, når det handler om etik og værdier.
I alle danske byer står der en eller flere kirker, som sjældent overrendes om søndagen, men som for de fleste spiller en stor rolle ved overgangsritualer som dåb, konfirmation, bryllup og begravelse. Læg dertil at kristendommen – og især den lyse, grundtvigske kristendom – har haft en afgørende betydning for de tanker om solidaritet og fællesskab, som indtil for små 15 år siden var en integreret del af det danske velfærdssamfund.
Folkekirken er nemlig så meget mere end præstens prædiken og julegudstjenestens tradition. Den er det etiske og moralske grundlag for et samfund, hvor de stærke hjælper de svage. Så nej, stat og kirke skal ikke adskilles – men folkekirken skal til at fokusere på diakoni og på forkyndelsen af den næstekærlighed, der ikke kan lade være med at hjælpe andre.
For Danmark er i bund og grund et kristnet land – og kristendommens bedste egenskab er netop næstekærligheden, som når den ikke blot er ord, men også handling, ikke kan lade være med at give – og dermed skabe et samfund, hvor vi deles om goderne.
Der er med andre ord i nutidens egocentrerede samfund i dén grad brug for den medmenneskelighed og rummelighed, som er folkekirkens dna.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Demokrati & Debat, Etik & Filosofi, Tro & Højtider | Tagget adskilles, diakoni, etik, fællesskab, folkekirke, forkyndelse, historieløshed, kirker, medmenneskelighed, moral, næstekærlighed, rummelighed, sekularisme, stat | 2 svar
EU-valg: Flygtninge, ja – men love og regler, nej
Udgivet den 1. december 2015 af admin
Ja-partierne har givet hinanden håndslag på, at flygtninge-politikken skal blive på danske hænder – også efter et ja på torsdag.
Dét kan godt undre Danmarksbloggen. For 1) Så holder det ikke på den lange bane – trods Løkkes forsikringer om indtil solen brænder ud, men især 2) Hvordan kan flygtninge-spørgsmålet være vigtigere end basale retsforhold?
Dét virker meget populistisk. Men det er ikke desto mindre sådan, at det er.
De danske ja-partier vil nemlig selv kunne sige nej til flygtninge. Men de har åbenbart ikke noget imod, at danskere eller folk fra andre EU-lande på ophold her kan blive retsforfulgt i andre europæiske lande for lovovertrædelser som fx at have fået foretaget en abort – eller skrevet noget kritisk om et andet lands styre – som fx Ungarns, der er så højreorienteret, at Dansk Folkeparti på nogen punkter nærmest er ræverødt i sammenligning. Men det er åbenbart helt i orden, at en europæer gør noget, som er lovligt i Danmark, men retsforfølges for det i et andet EU-land. For man må jo følge med tiden, som tidligere udviklingsminister Rasmus Helveg Petersen siger det.
Det er altså åbenbart en tid, hvor basale rettigheder viger for populistiske og menneskefjendske strømninger.
Det er ren galimatias og blot næste skridt i at forvandle demokratiet til noget andet – og måske er det allerede for sent. Men stem alligevel nej  på torsdag – det er vores eneste livlinie tilbage til at kunne genskabe demokratiet og retssikkerheden – og medmenneskeligheden.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Politik | Tagget flygtninge, lov, medmenneskelighed, nej, orden, retsforhold, stem nej | Skriv et svar
En Venstre-mand med hjerte
Udgivet den 9. november 2015 af admin
Roses skal også en Venstre-mand, når der er grund til det – og det er det, når det handler om Jens Rohde, viceborgmester i Viborg og medlem af EU-parlamentet for Venstre.
I går på DR2 i programmet ”Hos Clement” sad Jens Rohde og talte om vigtigheden af en medmenneskelig holdning til flygtninge – men også om nødvendigheden af en Marshallplan i de berørte områder, så folk stopper med at flygte fra krig og/eller fattigdom til Europa.
Manden har jo ret. Mure, militær og annoncer virker ikke. Der skal hjælp – rigtig hjælp til.
Danmarksbloggen er helt enig og glæder sig over, at der – trods alt – er en menneskelig stemme tilbage i Venstre. Ikke at det betyder noget i forhold til den nuværende regering, hvor Jens Rohde selvfølgelig også er persona-non-grata – men på den lange bane kan det give håb om medmenneskelighed også hos de blå.
For der var faktisk engang – før Dansk Folkepartis indre svinehund fik smittet de andre blå partier med had og galskab – hvor de blå også var (i hvert fald til dels) humane.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Politik | Tagget flygtninge, Jens Rohde, medmenneskelighed, Venstre | Skriv et svar
En finanslov uden visioner
Udgivet den 29. september 2015 af admin
Man skulle tro, at et parti som Venstre ville støtte op om erhvervsliv og vækst. Men det gør regeringspartiet ikke med sit forslag til finanslov, hvor der skal spares hele 1,4 mia på uddannelse og forskning – Danmarks eneste råstof og det, som vi skal leve af i fremtiden.
Det er mere end almindeligt kortsynet – men symptomatisk for en V-regering, der ikke er bleg for at ødelægge miljøet og klimaet, så landmændene kan få nogle flere penge. Eller skære i de sociale ydelser og samtidig give skattelettelser, så de rige kan blive rigere og de fattige fattigere. Fattigdomsgrænsen har V-regeringen også afskaffet, men derfor er der fattige i Danmark alligevel – og deres antal er stigende.
For der skal nemlig også spares på indvandrere og flygtninge – og på kontanthjælpen. Kulturen skal der også spares på – og pædagogerne. Men ikke bolig-job-ordningen, som genindføres.
Det kalder V-regeringen sund fornuft – og med det mener de, at det giver mere mening, at dem, der i forvejen har råd, kan få sat et nyt køkken ind – end at der er flere pædagoger til vores børn, rent drikkevand og at vi kan hjælpe de svageste i vores land – og i resten af verden!!!
Der er med andre ord tale om en forventet V-finanslov. En uden visioner og uden medmenneskelighed.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Politik | Tagget finanslov, medmenneskelighed, politik, Venstre | 1 svar
Når medmenneskeligheden udfordres …
Udgivet den 25. august 2015 af admin
Flygtninge fra Syrien, folk fra Afrika og andre steder, der søger et bedre liv – alle kommer de til Europas grænser nu … og de er mange hundredtusinder … og hvad skal Europa gøre?
Hjælpe dem er det umiddelbare – humanistiske og kristne – svar. Men spørgsmålet, som brænder og nager, er: Hvor mange kan vi klare, inden vores samfund bryder sammen? Inden der er kommet for mange, som skal have hjælp, men som qua deres lave uddannelse ikke kan bidrage med noget. For det er OGSÅ faktum, selvom det lyder hårdt og næsten umenneskeligt.
Et andet perspektiv er så vores manglende lyst til at dele vores goder … en mangel, som vi i øvrigt deler med både de asiatiske og de rige muslimske lande, der absolut intet gør for andre end dem selv.
Danmarksbloggen har ikke svaret på noget af det. Men Danmarksbloggen ved, at vores medmenneskelighed udfordres, og mennesker dør, og lande over hele verden svigter, når i hundredtusinder af mennesker med en anden baggrund end den europæiske søger vores lande – og alt vi gør er at lappe lidt hist og her.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danmark i udlandet, Danske værdier, Etik & Filosofi | Tagget Europa, flygtninge, goder, grænser, medmenneskelighed | Skriv et svar
Udgivet den 26. juni 2015 af admin
Så viser terroren sit hæslige ansigt igen …
I skrivende stund (kl.14.10) med angreb i Frankrig, Tunesien og Kuwait … og uden at der er noget endeligt overblik over antallet af dræbte og sårede de tre steder.
Danmark er ikke angrebet, men alligevel angår det os.
For alt tyder på, at det er Islamisk Stat eller/og sympatisører med dem, der står bag – og dermed er det et angreb på os og vores måde at leve på. På vores frihed og demokrati og åbne livsstil.
Dét skal vi ikke acceptere. Det skal vi kæmpe imod. Med våben, når det drejer sig om at få nedkæmpet Islamisk Stat – og med medmenneskelighed, når det drejer sig om krigens ofre, uanset hvor de kommer fra.
For ofrene tæller ikke kun kristne, jøder og vesterlændinge, når vi taler om en så fundamentalistisk sekt som Islamisk Stat. Mange muslimer er også vantro i deres forvrængede verdens- og menneskesyn.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Danmark i udlandet, Danske værdier | Tagget Frankrig, Islamisk Stat, Kuwait, medmenneskelighed, terror, Tunesien, våben | Skriv et svar
Udgivet den 17. juni 2015 af admin
I morgen skal krydset sættes. Et af de vigtigste kryds i nyere tid.
Danmark står nemlig ved en skillevej og skal vælge, om væksten skal komme alle danskere til gavn – eller kun nogle få.
Danmarksbloggen synes klart, at væksten skal komme alle til gavn og glæde. Danmarksbloggen vil derfor anbefale alle at tænke sig godt om i morgen. Tænke på hvem der vil solidariet og fællesskab – og hvem der kun tænker på at mele egen kage.
Valget handler om værdier – ikke kun de økonomiske, men også og især de medmenneskelige.
Lad ikke det blå junglesamfund vinde – sæt krydset ved det røde og det alternative fællesskab.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Demokrati & Debat, Etik & Filosofi, Hverdagsliv i Danmark, Politik | Tagget Danmark, fællesskab, kryds, medmenneskelighed, solidaritet, valg | Skriv et svar
Bachelor-ministre vil skære i kandidatuddannelserne
Dansk Teater 300 år – og Holberg
Kulde og mørke forude …
50 kvinder på Kgs. Nytorv: Hvem kender du?
Zandra tanisha villafane til Dystopisk mareridt: Kun duer og måger er tilbage på Rådhuspladsen
Zandra tanisha villafane til Dystopisk mareridt: Kun duer og måger er tilbage på Rådhuspladsen
Daddy Dennis til Kærlighedens fire former – og så den femte kærlighed
bo til Kærlighedens fire former – og så den femte kærlighed
Sigrid Jonasson til En finanslov uden visioner